4.

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Zhodnotenie finančných vplyvov:

Celkové finančné náklady v priorite vzdelávanie predstavujú 230 299 079,- Sk, pričom časť nákladov bude financovaná zo schváleného štátneho rozpočtu na rok 2005. Na kofinancovanie aktivít v priorite vzdelávanie sa budú využívať prostriedky novozriadeného Rómskeho vzdelávacieho fondu.
Celkové finančné náklady v priorite zamestnanosť na rok 2005 predstavujú 982 172 845 Sk,-. Realizácia zámerov a cieľov bude financovaná zo zdrojov štátneho rozpočtu, časť z nich spolufinancovaná z prostriedkov Európskeho sociálneho fondu. 
Celkové finančné náklady v priorite zdravie predstavujú 38 208 000,- Sk, pričom časť z nich bude poskytnutá z fondu PHARE na roky 2005 a 2006. Ostatné náklady sú vyčíslené a môžu byť nárokované pri príprave štátneho rozpočtu na rok 2006.
Celkové finančné náklady v priorite bývanie na rok 2005 predstavujú 200 000 000,- Sk a sú vyčlenené zo štátneho rozpočtu. 

Priorita | Vyčíslené náklady | Schválené výdavky na rok 2005 | Kofinancovanie
Vzdelávanie | 230 299 079,- Sk | * | Rómsky vzdelávací fond
Zamestnanosť | 982 172 845,- Sk | 982 172 845,- Sk | Európsky sociálny fond
Zdravie | 38 208 000,- Sk | 32 508 000,- Sk | PHARE
Bývanie | 200 000 000,- Sk | 200 000 000,- Sk |
CELKOM | 1 450 679 924,- Sk | 1 214 680 845,- Sk |
* Výdavky na konkrétne aktivity v priorite vzdelávanie budú upresnené na začiatku roku 2005.

Finančné náklady vo všetkých štyroch prioritách Národného akčného plánu Dekády nemajú zvýšený dosah na štátny rozpočet na rok 2005. Na realizáciu časti aktivít boli už vyčlenené prostriedky zo štátneho rozpočtu s možnosťou kofinancovania alebo s už zazmluvneným kofinancovaním zo zahraničných fondov. Na realizáciu aktivít nefinancovaných zo štátneho rozpočtu na rok 2005 môžu byť nárokované prostriedky v jednotlivých rozpočtových rokoch počas trvania Dekády. Aktivity Národného akčného plánu budú v jednotlivých rozpočtových rokoch zabezpečované v rámci schválených limitov výdavkov príslušných rozpočtových kapitol.

2.	Zhodnotenie ekonomických vplyvov:

Realizácia aktivít Národného akčného plánu Dekády nepredpokladá vplyv na hospodárenie podnikateľskej sféry. Predpokladá sa pozitívny vplyv na životnú úroveň rómskych komunít, na ktoré sú aktivity Dekády vo všetkých prioritách primárne zamerané.

3.	Zhodnotenie environmentálnych vplyvov:

Realizácia aktivít Národného akčného plánu Dekády nepredpokladá žiadny vplyv na životné prostredie.

4.	Zhodnotenie vplyvov na zamestnanosť:

Realizácia aktivít Národného akčného plánu Dekády predpokladá vplyv na rast pracovných miest v závislosti od účinnosti existujúcich aktívnych politík trhu práce a národných projektov zamestnanosti. 

5.	Zhodnotenie vplyvov na podnikateľské prostredie:

Realizácia aktivít Národného akčného plánu Dekády nepredpokladá žiadny vplyv na podnikateľské prostredie.